Cea mai mare pensie brută din România a depășit pragul de 100.000 lei, după ce pensiile au fost indexate cu 13% la începutul anului. Pensiile astronomice nu sunt speciale, ci rezultatul contributivității.
În timp ce pensia medie din România este de aproape 2.300 lei, cel mai bogat pensionar din țară se bucură de o pensie brută de 108.000 lei. Primește în mână aproape 96.000 lei, echivalentul a 19.000 euro pe lună.
Alți patru pensionari norocoși din România au pensii mai mari de 60.000 lei, sume primite în mană, după impozitare, scrie Antena 3.
O nouă mărire a pensiilor, așteptată în luna septembrie, va crește din nou sumele încasate de cei mai bogați pensionari ai țării.
Din fabuloasa sumă de 108.000 lei, 2.000 lei nu sunt impozabili, iar după aplicarea impozitului de 10%, suma este la fel de impresionantă, depășind pragul de 95.000 lei.
Pensia media a ajuns la suma de aproape 2.300 de lei în luna februarie 2024, dar se așteaptă creșterea ei, după noua indexare prevăzută de legea pensiilor pentru toamnă.